ቀብሪ ሙዚቀኛ ሃጫሉ ሁንዴሳ፡ ኣብ ከተማ ኣምቦ ተፈጺሙ ንሓርነት እናዘየመ ዝተቐትለ ውሩይ ኢትዮጵያዊ ድምጻዊ ሃጫሉ ሁንዴሳ ብሞት ሃጫሉ ሁንዴሳ ዝተቖጥዑ ሰልፈኛታት ንሓወልቲ ራእሲ መኮነን ኣፍሪሶምዎ ምንጪ ስእሊ, DAGI PICTURES ‘ሃጫሉ ኣብ ሆስፒታል’ ሰኑይ ምሸት ከባቢ ሰዓት 10 ናይ ለይቲ ካብ መሓዙተይ ንሃጫሉ እንታይ ኣጋጢምዎ ዝብል መልእኽትታት ኣብ ሞባይል ክቕበል ጀሚረ። ኣብቲ ግዜ ዝኾነ ሰብ እንታይ ከምዘጋጠሞ ዝዛረብ ኣነበረን፡ ግን ንሕና ዘይተጸበናዮ’ዩ ኣጋጢምዎ ነይሩ። ኣነ’ውን ብቕጽበት ናብ መሓዙተይ ክድውል ፈቲነ፡ ግን ቴለፎኑ ዘልዓለ ሰብ ኣይነበረን። ሽዑ፡ ሃጫሉ ኣብ ሆስፒታል ከምዘሎ መልእኽቲ መጺኡኒ። ኣነ ከኣ ብቕልጡፍ ናብ ሆስፒታል ገጸይ ኣምሪሐ። ኣብኡ ስም በጻሕኩ ብዙሓት ሰባት ክበኽዩን ከዕገርግሩን ጸኒሖምኒ። ኣብቲ ሬሳ ዝነበሮ ቦታ ምስ ከድኩ፡ ሓደ ሰብ ነቲ ተኸዲኑ ዝነበረ ሬሳ ከፊትዎ። እንተረኣኹ ዓርከይ ኣብ ኣፍልቡ ብጥይት ተሃሪሙ!
